மது திரெகான்

மது திரெகான் ( Madhu Trehan) இந்தியாவில் உத்திரப்பிரதேசம் மாநிலத்தைச் சேர்ந்த ஒர் பெண் பத்திரிகையாளரும் மற்றும் எழுத்தாளரும் ஆவார். இவர் நியூஸ்லாண்ட்ரி  என்ற எண்ணிம முறை ஊடகத்தின் இணை நிறுவனராகவும் மற்றும் தலைமை ஆசிரியராகவும் இருந்தார்.

பிறப்பு
இவர் 1940 ஆம் ஆண்டு இந்தியாவில் உத்திரப் பிரதேசம் மாநிலத்தில் வி. வி. புரி என்பவருக்கு மகளாகப் பிறந்தார்.

கல்வி

இவர் உத்திரப்பிரதேசம் மாநிலத்தில் தேராதூனில் உள்ள வெல்ஹாம் பெண்கள் பள்ளியில் படித்து, 1962 இல் பட்டம் பெற்றார். 1968 இல், இவர் பத்திரிகை புகைப்படக் கலை குறித்த மேல்படிப்பிற்க்காக இலண்டனில் உள்ள ஹாரோ தொழில்நுட்பக் கல்லூரி மற்றும் கலைப் பள்ளியில் சேர்ந்தார். 1972 இல் நியூயார்க்கின் கொலம்பியா பல்கலைக்கழகத்தில் பத்திரிகைத் துறையில் முதுகலைப் பட்டம் பெற்றார். நியூயார்க் நகரில் இருந்தபோது, ​​இவர் ஐக்கிய நாடுகள் அவையின் பத்திரிகைத் துறையில் பணியாற்றினார். மேலும் இந்தியா அப்ராட் என்ற வாராந்திர செய்தித்தாளின் ஆசிரியராகவும் பணியாற்றினார்.

தொழில்

1975 ஆம் ஆண்டு தாம்சன் பிரஸ் உரிமையாளரான தனது தந்தை வி. வி. புரியுடன் இணைந்து இந்தியா டுடே என்ற செய்தி இதழை நிறுவித் தொடங்கியபோது டிரெஹான் இந்தியா திரும்பினார். 1977 ஆம் ஆண்டு கர்ப்பமாக இருந்தபோது, ​​திரெகாஹான் அந்தப் பத்திரிகையை தனது சகோதரரிடம் ஒப்படைத்துவிட்டு, தனது குடும்பத்தைத் தொடங்க நியூயார்க்கிற்குத் திரும்பினார். 1986 ஆம் ஆண்டு இந்தியா திரும்பியதும், திரெகான் நியூஸ்ட்ராக் என்ற இந்தியாவின் முதல் காணொளி செய்தி இதழைத் தயாரித்து தொகுத்து வழங்கினார். இது ஒரு முன்னோடி புலனாய்வு பத்திரிகையாளராக இவருக்கு நற்பெயரைப் பெற்றுத் தந்தது.

 சொந்த வாழ்க்கையும் குடும்பமும் 
திரெகான் இந்திய இருதய மற்றும் இருதய அறுவை சிகிச்சை நிபுணரான, நரேஷ் தெரகான் என்பவரை மணந்தார். இந்தியா டுடேவின் முன்னாள் நிறுவனர்-வெளியீட்டாளரும் தலைமை ஆசிரியருமான ஆரூன் பூரி இவரது சகோதரர் ஆவார். பாலிவுட் நடிகை கோயல் பூரி இவரது மருமகள்.

மேற்கோள்கள்

பகுப்பு:வாழும் மக்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:1940கள் பிறப்புகள்